Shijiazhuang

Ang Shijiazhuang (, ) ay ang kabisera at pinakamalaking lungsod ng lalawigan ng Hebei, Hilagang Tsina. Pampangasiwaan isa itong antas-prepektura na lungsod na may layong  timog-kanluran ng Beijing. Pinangangasiwaan nito ang walong mga distrito, dalawang antas-kondado na mga lungsod, at 12 mga kondado.

Magmula noong 2015 mayroon itong kabuuang populasyon na 10,701,600 katao kalakip ang 4,303,700 katao sa sentral ("o metro") na pook na binubuo ng pitong mga distrito at ang kondado ng Zhengding na malakihang nakadugtong sa kalakhang pook ng Shijiazhuang habang patuloy ang paglawak ng urbanisasyon. Nasa panlabing-dalawang puwesto ang kabuuang populasyon ng Shijiazhuang sa kalupaang Tsina.

Nakaranas ang Shijiazhuang ng malakihang paglago kasunod ng pagtatag ng Republikang Bayan ng Tsina noong 1949. Dumami nang higit sa apat na beses ang populasyon ng kalakhang pook sa loob ng 30 mga taon bilang bunga ng mga pagpapaunlad sa industriyalisasyon at imprastraktura. Mula 2008 hanggang 2011, ipinatupad ng Shijiazhuang ang pantatlong-taong plano na natapos sa pagbabagong-tatag ng lungsod. Nagbunga ito ng pagdami ng luntiang mga pook at bagong mga gusali at daan. Binuksan ang isang estasyon ng daambakal, isang paliparan, at isang sistemang subway.

Matatagpuan ang Shijiazhuang sa silangan ng Bulubundukin ng Taihang, isang bulubunduking umaabot ng higit sa  mula hilaga-patimog at may karaniwang taas na , kaya isang angkop na lugar ang Shijiazhuang para sa paglalakad, panlabas na mga biyahe, at pagbibisikleta.

Talasanggunian

Mga pamayanan sa Tsina